Αυτό το λήμμα αφορά τον **αθλητικό σύλλογο του Ευόσμου**.  Για άλλες χρήσεις, δείτε: Αίας.  

Ο **Αθλητικός Πολιτιστικός Σύλλογος Αίας Ευόσμου** είναι ελληνικό αθλητικό σωματείο, που δραστηριοποιείται στην περιοχή του Ευόσμου, τμήμα του πολεοδομικού συγκροτήματος της Θεσσαλονίκης. Επίσημα χρώματα του συλλόγου είναι το κόκκινο και το λευκό και έτος ίδρυσής του το 1969. Αντλεί το όνομα και το έμβλημά του από τα αντίστοιχα του ποδοσφαιρικού Άγιαξ, ομάδα της πόλεως του Άμστερνταμ, που με τη σειρά του φέρει στο σήμα της τη μορφή του Αίαντα του Τελαμώνιου, ήρωα της αρχαιοελληνικής μυθολογίας.

Αρχικά διέθετε μόνο τμήμα ποδοσφαίρου. Στη συνέχεια ιδρύθηκαν τμήματα καλαθοσφαίρισης ανδρών (1979), πετοσφαίρισης ανδρών και γυναικών (1982), καλαθοσφαίρισης γυναικών (1992) και επιτραπέζιας αντισφαίρισης (1996).

Τμήμα ποδοσφαίρου ανδρών
------------------------

### Ιστορική αναδρομή

Το ανδρικό τμήμα ποδοσφαίρου υπήρξε και το πρώτο του συλλόγου με ιστορία που καταγράφεται από το 1969. Ο σύλλογος διαθέτει ακαδημίες για όλες τις ηλικιακές ομάδες: μπαμπίνι, προτζούνιορ, τζούνιορ, προπαιδικό, παιδικό και εφηβικό.

Οι τοπικοί αντίπαλοι του Αίαντα Εύοσμου ποδοσφαιρικά είναι κυρίως ο Εθνικός λόγω ίδιας περιοχής και ίδιου γηπέδου, ο Αγροτικός Αστέρας η Α.Ε Ευόσμου ενώ αρχίζουν να αναπτύσσονται εχθρικές σχέσεις με τον Ντίνο Κούη τον τελευταίο καιρό.

### Τρέχουσα αγωνιστική περίοδος

Το ανδρικό τμήμα ποδοσφαίρου διαγωνίσθηκε την περίοδο 2013-14 στην Α' Κατηγορία Ανδρών που διοργανώνει η Ε.Π.Σ. Μακεδονίας, και συγκεκριμένα στον 1ο Όμιλο. Μετά το τέλος των αγωνιστικών του υποχρεώσεων βρέθηκε στην 6η θέση του βαθμολογικού πίνακα.

Τμήμα καλαθοσφαίρισης ανδρών
----------------------------

Κύριο λήμμα: Αίας Ευόσμου (καλαθοσφαίριση ανδρών)
Το τμήμα ανδρικής καλαθοσφαίρισης του Αίαντα Ευόσμου δημιουργήθηκε το 1979, δέκα χρόνια μετά την ίδρυση του συλλόγου. Διαθέτει νομική μορφή ερασιτεχνικού σωματείου. Έδρα του είναι το Κλειστό Γυμναστήριο του Δημοτικού Αθλητικού Κέντρου Ευόσμου, χωρητικότητας 3.000 θεατών.

Αγωνίζεται αδιάλλειπτα στις Εθνικές Κατηγορίες για περισσότερα από 20 χρόνια, με αποκορύφωμα τη συμμετοχή του στο Πρωτάθλημα της Α2 Εθνικής κατά τις περιόδους 2000-01 και 2001-02. Διαθέτει στην τροπαιοθήκη του:

* Πρωτάθλημα Β' Εθνικής (2000)
* Πρωταθλήματα Γ' Εθνικής (1997, 2008)

Τμήμα καλαθοσφαίρισης γυναικών
------------------------------

Κύριο λήμμα: Αίας Ευόσμου (καλαθοσφαίριση γυναικών)
Το γυναικείο τμήμα καλαθοσφαίρισης του Αίαντα Ευόσμου δημιουργήθηκε το 1992 και αποτελούσε νομικά ένα από τα ερασιτεχνικά τμήματα του συλλόγου. Από το καλοκαίρι του 2015 το τμήμα παραμένει ανενεργό.

Αγωνίστηκε για 13 χρόνια στις τοπικές κατηγορίες της Ε.ΚΑ.Σ. Θεσσαλονίκης, προτού καταφέρει να ανέλθει στην Α2 Εθνική Κατηγορία μέσω της κατάκτησης του τίτλου του Πρωταθλητή Θεσσαλονίκης την περίοδο 2004-05. Ακολούθησαν πέντε αγωνιστικές περίοδοι στις Εθνικές Κατηγορίες, με αποκορύφωμα τη συμμετοχή της ομάδας στην Α1 Εθνική την περίοδο 2007-08.

Τμήμα πετοσφαίρισης Ανδρών
--------------------------

### Ιστορική αναδρομή

Το τμήμα πετοσφαίρισης του Αίαντα Ευόσμου δημιουργήθηκε το 1982.

Η ανδρική ομάδα έχει αναδειχθεί τρεις φορές Πρωταθλήτρια της Α' Κατηγορίας Ανδρών της Ε.ΠΕ.Σ.Θ. κατά τα έτη 1995, 2001 και 2012, ανεβαίνοντας παράλληλα στη χαμηλότερη εθνική κατηγορία της εποχής (Γ' Εθνική, Β' Εθνική και Α2 Εθνική αντίστοιχα).

Το τμήμα αναπτύσσει ιδιαίτερη δράση στα αναπτυξιακά τμήματα και έχει καταλάβει στα πρωταθλήματα της Ε.ΠΕ.Σ.Θ. την 1η θέση στους Εφήβους το 2001, την πρώτη θέση στους Παίδες το 2000 και τέλος έχει αναδειχθεί τρεις φορές πρωταθλητής στους Παμπαίδες το 2007, 2011 & το 2015.

Την περίοδο 2015-2016 κατέλαβε την 4η θέση στο Final-4 του Πανελληνίου Πρωταθλήματος Παίδων στην Αιδηψό Ευβοίας το τριήμερο 12-14 Μαΐου 2016. (Ολυμπιακός - Αίας: 3-1, Πήγασος Πολίχνης - Αίας: 3-2 & ΑΟ Καλαμάτα '80 - Αίας: 3-2)

Στα πλαίσια του Πρωταθλήματος της Α2 Εθνικής Κατηγορίας (3ος Όμιλος), η ομάδα του Ευόσμου για τη χρονιά 2012-13 κατέλαβε την 4η θέση της βαθμολογίας, σε σύνολο 11 ομάδων, τη χρονιά 2013-2014 κατέλαβε την 3η θέση και τέλος την περίοδο 2014-2015 την 7η θέση της βαθμολογίας.

### Αγωνιστική περίοδος 2015-16

Κατά την αγωνιστική περίοδο, 2015-16, ο Αίαντας Ευόσμου αγωνίζεται στο Πρωτάθλημα της Α2 Εθνικής Κατηγορίας Ανδρών (3ος Ομιλος, 13 ομάδες), που διοργανώνει η Ελληνική Ομοσπονδία Πετοσφαίρισης. Κατέλαβε την 10η θέση στην κανονική περίοδο και κατάφερε μέσω της διαδικασίας των Play-Out που διεξήχθησαν στην Λαμία το τριήμερο (22-24 Απριλίου 2016) να κερδίσει τον ΓΑΣ "Γιάννενα" με 3-0, τον Κόροιβο Αμαλιάδας με 3-2 και τον ΑΟ Πολιτεία με 3-0 και να παραμείνει στην Α2 και για την επόμενη αγωνιστική περίοδο 2016-17, έχοντας τον μικρότερο μέσο όρο ηλικίας απ' όλες τις ομάδες της Α2 και των τριών ομίλων (19,5).

Έδρα του Αίαντα Ευόσμου είναι το Κλειστό Γυμναστήριο Δ.Α.Κ. Ευόσμου. Πρόεδρος του διοικητικού συμβουλίου είναι ο **Βασίλης Τέντσος**.

Καθήκοντα πρώτου προπονητή της Αντρικής ομάδος καθώς και των Εφήβων & Παίδων, ο **Στέφανος Νανάς**.

Το ρόστερ του Αίαντα για την αγωνιστική περίοδο 2015-16 συνθέτουν οι παρακάτω αθλητές:

| Αριθμός | Ονοματεπώνυμο | Έτος γενν. | Θέση | Ύψος | Εθνικότητα |
| --- | --- | --- | --- | --- | --- |
|    **Πετοσφαιριστές** |
| 2 | Θοδωρής Βαφέας | 1991 | A | 1,84 |  |
| 7 | Πέτρος Ζαΐμης | 1999 | K | 1,93 |  |
| 19 | Αποστόλης Κερτικίδης | 1996 | A | 1,87 |  |
| 8 | Θανάσης Ιωακειμίδης | 1992 | K | 1,86 |  |
| 15 | Γιώργος Ξενίκας | 1996 | K | 1,89 |  |
| 3 | Κώστας Καμαριώτης | 1991 | K | 1,86 |  |
| 18 | Δημήτρης Χρηστινίδης | 1997 | Α | 1,93 |  |
| 1 | Άρης Κεσογλίδης | 1978 | Δ/Α | 1,87 |  |
| 6 | Κυριάκος Κουντουρέτης | 1997 | Π | 1,82 |  |
| 4 | Κώστας Κερτικίδης | 1991 | Π | 1,93 |  |
| 17 | Στράτος Καββαδάς | 1991 | Α | 1,90 |  |
| 20 | Παναγιώτης Μπερμπέρογλου | 1993 | Λ | 1,81 |  |
| 14 | Γιώργος Μιχελάκης | 1997 | Λ/Α | 1,83 |  |
| 5 | Αλέξανδρος Ρωμαλιάδης | 1989 | Λ | 1,76 |  |
| 12 | Δημήτρης Κριθαράκης | 1990 | Α | 1,84 |  |
| 16 | Βασίλης Κόκας | 1996 | Π | 1,80 |  |
| 11 | Αλέξανδρος Κωνσταντίνου | 1999 | Δ/Α | 1,89 |  |
| **Προπονητής Ανδρών - Εφήβων - Παίδων** |
|  | Στέφανος Νανάς | 1968 |  |  |  |
| Team manager Ανδρών |
|  | Στέλιος Μήττας |  |  |  |  |
| Έφορος Τμημάτων Ανδρών - Εφήβων |
|  | Κουντουρέτης Πιερής |  |  |  |  |
| Έφορος Τμήματος Παίδων |
|  | Ζαΐμης Πασχάλης |  |  |  |  |
| *Δεδομένα: Σεπτέμβριος 2015* |

Τμήμα πετοσφαίρισης Γυναικών
----------------------------

### Ιστορική αναδρομή

#### Ξεκίνημα στις κατηγορίες της Ε.ΠΕ.Σ.Θ. (1984-1994)

Το τμήμα πετοσφαίρισης του Αίαντα Ευόσμου δημιουργήθηκε το 1982.

Κατά την πρώτη του συμμετοχή στο Πρωτάθλημα Γυναικών της Ε.ΠΕ.Σ.Θ. την περίοδο 1984-85 ο σύλλογος κατέλαβε την 6η θέση του τελικού βαθμολογικού πίνακα σε σύνολο 8 ομάδων. Την περίοδο 1988-89 πέτυχε την πρώτη του διάκριση καταλαμβάνοντας την κορυφή της βαθμολογίας στο Πρωτάθλημα της Β' Κατηγορίας Ε.ΠΕ.Σ.Θ. Τα επόμενα χρόνια διαγωνίσθηκε στην Α' Κατηγορία, λαμβάνοντας εν τέλει τον τίτλο του Πρωταθλητή τηνς περίοδο 1993-94. Κατά συνέπεια ανήλθε για πρώτη φορά σε κατηγορία πανελλαδικής εμβέλειας και συγκεκριμένα στη Β' Εθνική.

#### Ακμή και Άνοδος στην Α1 Εθνική (1994-2004)

Την αμέσως επόμενη χρονιά, 1994-95, ο Αίαντας αναδείχθηκε Πρωταθλητής στη Β' Εθνική (Βόρειος Ομιλος), κερδίζοντας παράλληλα την άνοδο στην Α2 Εθνική. Η παραμονή του εκεί αποδείχθηκε βραχεία, καθώς υποβιβάστηκε μετά το πέρας της χρονιάς 1995-96.

Δύο χρονιές αργότερα, το 1997-98, ξανακατέκτησε, ωστόσο, το Πρωτάθλημα της Β' Εθνικής (Βόρειος Ομιλος). Η παραμονή του στην Α2 Εθνική ήταν και πάλι σύντομα, αλλά αυτή τη φορά επειδή αναρριχήθηκε άμεσα στην κορυφή, κατακτώντας τον τίτλο της χρονιάς 1998-99.

Στην Α1 Εθνική Κατηγορία ο Αίαντας αγωνίστηκε από το 1999 μέχρι το 2004. Την καλύτερη βαθμολογικά θέση την πέτυχε τη χρονιά 2001-02, οπότε και ολοκλήρωσε τις αγωνιστικές του υποχρεώσεις 6ος στο βαθμολογικό πίνακα. Εξέχουσα στιγμή στην ιστορία του συλλόγου ήταν η συμμετοχή του στον τελικό του Κυπέλλου Ελλάδος την ίδια χρονιά, χάνοντας τελικά το τρόπαιο από την ομάδα του Ζ.Α.Ο.Ν. με 3-2 σετ.

#### Πτωτική Πορεία (2004-2012)

Από την Α1 Εθνική ο σύλλογος υποβιβάστηκε μετά τη λήξη της χρονιάς 2003-04, οπότε και κατετάγη τελευταίος έχοντας συλλέξει 2 νίκες και 22 ήττες. Δύο χρόνια μετά (περίοδος 2005-06) υποβιβάστηκε και από την Α2 Εθνική. Την περίοδο 2007-08 σημειώθηκε και ο οριστικός υποβιβασμός από τη Β' Εθνική στο τοπικό πρωτάθλημα, όπου ο Αίαντας κλήθηκε να κάνει νέο ξεκίνημα.

#### Επιστροφή στις Εθνικές Κατηγορίες (2012-σήμερα)

Την αγωνιστική περίοδο 2011-12 ο σύλλογος επανήλθε στις επιτυχίες κατακτώντας νταμπλ: συγκεκριμένα αναδείχθηκε Πρωταθλητής της Α' Κατηγορίας Γυναικών Ε.ΠΕ.Σ.Θ. κατακτώντας παράλληλα και το Κύπελλο της Ένωσης.

Στα πλαίσια πλέον του Πρωταθλήματος της Α2 Εθνικής (3ος Όμιλος), η ομάδα του Ευόσμου ολοκλήρωσε τις αγωνιστικές της υποχρεώσεις για τη χρονιά 2012-13 στην 3η θέση της βαθμολογίας, σε σύνολο 13 ομάδων.

#### Τρέχουσα αγωνιστική περίοδος

Κατά την τρέχουσα αγωνιστική περίοδο, 2013-14, ο Αίαντας Ευόσμου διαγωνίζεται στο Πρωτάθλημα της Α2 Εθνικής Κατηγορίας Γυναικών που διοργανώνει η Ελληνική Ομοσπονδία Πετοσφαίρισης.

Έδρα του Αίαντα Ευόσμου είναι το Κλειστό Γυμναστήριο Δ.Α.Κ. Ευόσμου. Πρόεδρος του διοικητικού συμβουλίου είναι ο Σάββας Παμπουκίδης. Καθήκοντα πρώτου προπονητή διατηρεί η Μαρία Γαβαλά. Το ρόστερ του Αίαντα για την αγωνιστική περίοδο 2013-14 συνθέτουν οι παρακάτω αθλήτριες:

  


| Αριθμός | Ονοματεπώνυμο | Έτος γενν. | Θέση | Ύψος | Εθνικότητα |
| --- | --- | --- | --- | --- | --- |
|    **Πετοσφαιρίστριες** |
|  | Φίφη Αποστολίδου |  | Α |  |  |
|  | Σταυρούλα Κούση |  | Κ |  |  |
|  | Βάσω Αϊζίδου |  | Κ |  |  |
|  | Πέννυ Καλαγασίδου |  | Κ |  |  |
|  | Μαριάνθη Τορλαχίδου |  | Π |  |  |
|  | Σουλτάνα Χριστινίδου |  | Π |  |  |
|  | Δέσποινα Τοσουνίδου |  | Δ |  |  |
|  | Μαρία Ξενιτιάδου |  | Δ |  |  |
|  | Ροδούλα Ζλατίντση |  | Κ |  |  |
|  | Χαριτούλα Γλυκίδου |  | Κ |  |  |
|  | Αλεξία Καλανταρίδου |  | Α |  |  |
|  | Πασχαλίνα Γρηγορίου |  | Α |  |  |
|  | Θεοδώρα Ακριτίδου |  | Α |  |  |
|  | Μαρία Μυρίδου |  | Λ |  |  |
|  | Μυρσίνη Ορφανίδου |  | Α |  |  |
|    **Προπονητής** |
|  | Μαρία Γαβαλά |  | Coach |  |  |
| *Δεδομένα: Απρίλιος 2014* |

Παραπομπές
----------

1. 1 2  «Αίας Ευόσμου» Αρχειοθετήθηκε 2014-09-02 στο Wayback Machine. άρθρο στον ιστότοπο Acadimies.gr.
2. ↑  «Α' Ερασιτεχνική - 1ος Όμιλος» Αρχειοθετήθηκε 2013-08-12 στο Wayback Machine. πληροφορίες στον επίσημο ιστότοπο της Ε.Π.Σ. Μακεδονίας.
3. 1 2 3  «Κλειστό Δ.Α.Κ. Ευόσμου», πληροφορίες στον ιστότοπο Gipeda.gr.
4. ↑  «Βαθμολογία Πρωταθλήματος Α2 Εθνικής Κατηγορίας Ανδρών 2000-2001», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
5. ↑  «Βαθμολογία Πρωταθλήματος Α2 Εθνικής Κατηγορίας Ανδρών 2001-2002», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
6. ↑  «Πρωταθλητές Β' Εθνικής Κατηγορίας Ανδρών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
7. ↑  «Πρωταθλητές Γ' Εθνικής Κατηγορίας Ανδρών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
8. ↑  «Ένωση Καλαθοσφαιρικών Σωματείων Θεσσαλονίκης», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
9. ↑  «Βαθμολογία Α1 Εθνικής Κατηγορίας 2007-2008», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
10. 1 2 3 4 5 6 7 8 9 10 11 12 13 14 15 16 17  «Ιστορικό Τμήματος» Αρχειοθετήθηκε 2013-11-24 στο Wayback Machine. πληροφορίες στον επίσημο ιστότοπο του τμήματος πετοσφαίρισης του συλλόγου.
11. ↑  «Βαθμολογία & Αποτελέσματα Α2 Εθνικής Ανδρών 2012-13: 3ος Όμιλος», πληροφορίες στον ιστότοπο VolleyNews.gr.
12. ↑  «Βαθμολογία Α2 Εθνικής Ανδρών 2013-14: 3ος Όμιλος» Αρχειοθετήθηκε 2014-07-06 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Πετοσφαίρισης.
13. ↑  «Στον ΖΑΟΝ ο πρώτος τίτλος» Αρχειοθετήθηκε 2010-03-04 στο Wayback Machine. άρθρο στο αρχείο του ιστοτόπου Sport.gr, 23 Φεβρουαρίου 2002.
14. ↑  «Βαθμολογίας Α2 Εθνικής Γυναικών 2012-13: 3ος Όμιλος» Αρχειοθετήθηκε 2014-02-13 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Πετοσφαίρισης.
15. ↑  «Βαθμολογίας Α2 Εθνικής Γυναικών 2013-14: 3ος Όμιλος» Αρχειοθετήθηκε 2014-02-13 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Πετοσφαίρισης.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Α.Π.Σ. Αίας Ευόσμου, επίσημος ιστότοπος του ανδρικού τμήματος ποδοσφαίρου.
* Α.Π.Σ. Αίας Ευόσμου, επίσημος ιστότοπος των τμημάτων πετοσφαίρισης.

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Ομάδες Volley League Γυναικών [1ο Επίπεδο] 2022-2023 |
| --- |
|  |
| 0 | 
* Α.Ε.Κ.
* Α.Ο. Αιγάλεω
* Άρης Θεσσαλονίκης
* Ζ.Α.Ο.Ν.
* Ηλυσιακός
* Θέτις Βούλας
* Α.Ο. Θήρας
* Α.Ο. Λαμίας
* Α.Ο. Μαρκοπούλου
* Ολυμπιακός Πειραιώς
* Παναθηναϊκός
* Π.Α.Ο.Κ.
 |  |

 |